**ВЕЋУ ИНСТИТУТА ЗА ХЕМИЈУ**

**Извештај о мастер раду кандидаткиње Емилије Динчев, дипломиране хемичарке**

Мастер рад из области методике наставе хемије, под насловом:

**Предузетничко учење у настави предмета Хемија: Ставови наставника гимназија и средњих стручних школа**

кандидаткиње **Емилије Динчев**, под менторством доцента др Ивана Дамљановићапријављен је 17.04. 2024. године. Веће Института за хемију је за припрему извештаја одредило комисију у следећем саставу:

др Иван Дамљановић, доцент (ментор)

др Aлександра Максимовић, доцент (члан)

др Виолета Марковић, доцент (члан)

Кандидаткиња Емилија Динчев је одрадила експериментални део и написала мастер рад на основу чега комисија подноси Већу Института следећи

**И З В Е Ш Т А Ј**

1. **Биографија кандидата**

Емилија Динчев рођена је 07.07.2000. године у Врању. Основну школу „ Вук Караџић“ завршила је у Врању 2015. године са одличним успехом као носилац Вукове дипломе. Након тога је завршила средњу медицинску школу „ др Изабел Емсли Хатон“ са одличним успехом као носилац Вукове дипломе такође. Школске 2019/2020. године уписала је основне академске студије, група Хемија , смер наставник хемије на Природно-математичком факултету, Универзитета у Крагујевцу. Основне академске студије завршила је 03.07.2023. године са просечном оценом 8.48 и тиме стекла звање дипломирани хемичар. Мастер акадамске студије, смер мастер хемичар-професор хемије, на Природно-математичком факултету, Универзитета у Крагујевцу уписала је школске 2023/2024. године.

1. **Извештај о мастер раду**

Тема мастер рада Емилије Динчев је из области методике наставе хемије. Овај мастер рад под насловом **Предузетничко учење у настави предмета Хемија: Ставови наставника гимназија и средњих стручних школа** састоји се из шест делова, и то: **Увод**, **Теоријски део истраживања, Методолошки део истраживања, Резултати истраживања, Дискусија** и **Закључак**.

У **Уводу** је укратко описана тема и предмет овог рада. У делу **Теоријски део истраживања** истакнут је појам образовања, кључних образовних компетенција са акцентом на предузетничкој компетенцији. Уз основне карактеристике и значај развијања предузетничких компетенција код ученика оправдана је тежња као интеграцији исте у сет кључних компетенција. Објашњен је и појам предузетничког образовања, и важност истог кроз предмет Хемија у средњим школама.

**Методолошки део истраживања** описује начин израде педагошког истраживања, даље израду упитника потребних за овакво испитивање и узорак наставника и студената. Циљ овог истраживања био је испитивање ставова и праксе наставника хемије у контексту предузетничког образовања и развијања предузетничких компетенција у настави предмета Хемија у гимназијама и средњим стручним школама.

У делу **Резултати истраживања** су представљени анкетама добијени резултати и одрађена дескриптивна статистичка анализа. Резултати су представљени и квалитативно и квантитативно, а за квантитавну анализу су коришћени адекватни статистички тестови. Резултати су упоређени са сличним истраживањима и дискутовано је о сличностима и разликама у добијеним резултатима у делу **Дискусија и ограничења**.

У **Закључку** се укратко наводи оно најважније уз подвлачење главних резултата. Изнети су још једном подаци о заступљености стратегија за развијање предузетничких компетенција код ученика кроз предмет Хемија и предложене могућности за даљи развој.

1. **Предлог комисије**

Мастер рад под насловом **Предузетничко учење у настави предмета Хемија: Ставови наставника гимназија и средњих стручних школа** кандидаткиње Емилије Динчев обухвата испитивање ставова и праксе наставника хемије у контексту предузетничког образовања и развијања предузетничких компетенција у настави предмета Хемија у гимназијама и средњим стручним школама. Уочено је да су наставници у просеку умерено упознати са интеграцијом предузетничке компетенције у сет кључних образовних компетенција, да се наставници умерено слажу да су довољно добро обучени за развијање предузетничких компетенција али да постоји изразито изражена свест о значају развијања исте. Такође, може се закључити да наставници не примењују у довољној мери стратегије пожељне за развијање предузетничких компетенција у настави предмета Хемија.

Имајући у виду претходно наведене чињенице предлажемо да се рад по претходно наведеним насловом прихвати као мастер рад и да се одобри његова одбрана.

У Крагујевцу,

06.09.2024. године

**КОМИСИЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**др Иван Дамљановић, доцент**

Природно-математички факултет, Крагујевац

Ужа научна област: Настава хемије

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**др Александра Максимовић, доцент**

Природно-математички факултет, Крагујевац

Ужа научна област: Педагогија

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**др Виолета Марковић, доцент**

Природно-математички факултет, Крагујевац

Ужа научна област: Органска хемија